
IESLODZĪJUMA VIETU PĀRVALDE
AICINA SAVĀ KOMANDĀ
ATKARĪGO CENTRA
VECĀKO INSPEKTORU
OLAINĒ
Rīgas iela 10, Olaine, Olaines nov., LV-2114

Atalgojums: no 1795 EUR līdz 1965 EUR 
Slodze: pilna slodze
Darbavieta: Ieslodzījuma vietu pārvaldes Olaines cietuma (Latvijas Cietumu slimnīcas Atkarīgo centrs) 
Kontaktinformācija: 67290238; pasts@ievp.gov.lv
CV un motivācijas vēstuli sūtīt: pasts@ievp.gov.lv; olaines.cietums@ievp.gov.lv
Prasības kandidātam:
Atbilstība Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā noteiktajām prasībām:
· ​ir Latvijas pilsonis;   
· vecums no 18 līdz 50 gadiem;
· pirmā līmeņa profesionālā augstākā izglītība tiesību zinātnēs, civilajā un militārajā aizsardzībā, sociālajās un cilvēkrīcības zinātnēs, pedagogu izglītībā un izglītības zinātnēs, sociālajā labklājībā, humanitārajā zinātnēs, komerczinībās un administrēšanā;
· latviešu valodas zināšanas C līmeņa 2.pakāpē;
· fiziskā sagatavotība atbilst Ministru kabineta noteiktajām prasībām (Ministru kabineta 28.05.2013. noteikumi Nr.288 "Fiziskās sagatavotības prasības Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm");
· veselības stāvoklis un psiholoģiskās īpašības atbilst Ministru kabineta noteiktajām prasībām (Ministru kabineta 21.11.2006. noteikumi Nr.970 "Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm un amatpersonu amata kandidātiem nepieciešamo veselības stāvokli un psiholoģiskajām īpašībām un veselības stāvokļa un psiholoģisko īpašību pārbaudes kārtību");
· nav sodīta par tīšu noziedzīgu nodarījumu – neatkarīgi no sodāmības dzēšanas vai noņemšanas;
· nav notiesāta par tīšu noziedzīgu nodarījumu, atbrīvojot no soda;
· nav saukta pie kriminālatbildības par tīša noziedzīga nodarījuma izdarīšanu, izņemot gadījumu, kad amatpersona ir saukta pie kriminālatbildības, bet kriminālprocess pret to izbeigts uz reabilitējoša pamata;
· nav atzīta par rīcībnespējīgu likumā noteiktajā kārtībā;
· nav atvaļināta no dienesta Iekšlietu ministrijas sistēmā vai Ieslodzījuma vietu pārvaldē sakarā ar to, ka tām piemērots disciplinārsods – atvaļināšana no dienesta;
· labas iemaņas darbā ar datoru (MS Word, MS Excel);
· spēja plānot un organizēt savu darbu, veicamos uzdevumus izpildīt prioritārā secībā;
· labas komunikācijas prasmes, augsta psiholoģiskā noturība;
· spēja strādāt kā komandā, tā arī individuāli;
· augsta atbildības sajūta, analītiska domāšana, prasme strādāt paaugstinātas intensitātes apstākļos.
Pienākumi:
· Īstenot atkarību mazināšanas programmu atkarīgajiem notiesātajiem;
· koordinēt ieslodzīto izvietošanu nodaļas kamerā;
· padziļināti izvērtē ieslodzītā riskus un vajadzības;
· iesaistīt notiesātos izglītības, nodarbinātības, sociālā darba, psiholoģiskās palīdzības un brīvā laika pasākumos atbilstoši resocializācijas plānā noteiktajam, ievērojot atkarību mazināšanas programmas nosacījumus, veikt notiesātā riska un vajadzību sākotnējo vai atkārtoto izvērtēšanu, piedalīties resocializācijas plāna sastādīšanā;
· sagatavot novērtējumu par notiesāto piedalīšanos atkarību mazināšanas programmā;
· atbilstoši kompetencei izvērtēt notiesātā riskus un vajadzības, piedalīties resocializācijas plāna sastādīšanā un īstenošanā;
· vadīt atkarību mazināšanas programmas ietvaros paredzētās sapulces un nodarbības;
· veikt notiesāto individuālo konsultēšanu;
· organizēt, vadīt un piedalīties grupu nodarbībās un brīvā laika pasākumos atbilstoši atkarību mazināšanas programmas apakšprogrammai;
· sagatavot notiesātos pārvietošanai un atbrīvošanai no ieslodzījuma vietas;
· vērtēt notiesāto savstarpējās attiecības, savlaicīgi veikt pasākumus ieslodzīto savstarpējo konfliktu novēršanai, sagatavot ziņojumus soda izciešanas režīma prasību pārkāpuma gadījumā;
· ievadīt atbilstošu informāciju Ieslodzīto informācijas sistēmā;
· veikt notiesāto, viņu mantu un telpu pārmeklēšanas.
Iestāde piedāvā:
· Stabilu atalgojumu;
· Profesionālās izaugsmes un attīstības iespējas;
· Apmācības amata pienākumu veikšanai.
Sociālās garantijas:
· ikgadējais apmaksātais atvaļinājums 30 kalendāra dienas, pēc katriem pieciem izdienas gadiem ikgadējo apmaksāto atvaļinājumu pagarina par trim kalendāra dienām;
· papildatvaļinājums viena darba diena, ja personas aprūpē ir viens bērns vecumā līdz 14 gadiem;
· papildatvaļinājums divas darba dienas, ja personas aprūpē ir divi bērni vecumā līdz 14 gadiem;
· papildatvaļinājums trīs darba dienas, ja personas aprūpē ir trīs vai vairāki bērni vecumā līdz 18 gadiem vai bērns ar invaliditāti;
· apmaksāti veselības aprūpes pakalpojumi;
· pabalsts sakarā ar ģimenes locekļa vai apgādājamā nāvi;
· pabalsts līdz 50 procentiem no mēnešalgas vienu reizi kalendāra gadā, aizejot ikgadējā apmaksātajā atvaļinājumā;
· nelaimes gadījuma pabalsts;
· speciālo medicīniski optisko redzes korekcijas līdzekļu iegādes izdevumu atlīdzināšana līdz 100 EUR apmērā.
Saskaņā ar Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK 13. pantu Pārvalde informē, ka Pārvalde apstrādās Jūsu personas datus, lai nodrošinātu šīs atlases konkursa norisi. Pārvalde ir pārzinis Jūsu personas datu apstrādei (adrese: Stabu iela 89, Rīga, LV-1009, e-pasta adrese: pasts@ievp.gov.lv, personas datu aizsardzības speciālista kontaktinformācija: datu.specialists@ievp.gov.lv. Plašāka informācija par personas datu apstrādi ir pieejama:  https://www.ievp.gov.lv/lv/datu-aizsardziba

